د فبرورۍ پر نهمه وزارت په خپله ويب پاڼه په خپور کړي بیان کې ويلي دي چې امریکا د ټاکنو له معتبرو نړیوالو او سیمه ییزو څارونکو سره د دوی په ارزونه کې شامل دي چې په دې ټاکنو کې د بیان پر ازادۍ، ټولنې او سوله ییزو غونډو کې نا مناسب محدودیتونه شامل ول۔

بیان زیاتوي چې امریکا د ټاکنیز تاوتریخوالي، د بشري حقونو او بنیادي ازادیو پر پلی کولو محدودیتونه، د رسنیو پر کارکوونکو د بریدونو په ګډون، انټرنېټ او د رابطو نورو خدماتو ته د لاسرسي محدودیت غندي او په ټاکنیز بهیر کې د لاسوهنې د تورونو په اړه اندېښمن دي۔

په بیان کې راغلي دي چې امریکا چمتو ده چې د پاکستان له راتلونکي حکومت سره، پرته له دې چې د هر سیاسي ګوندونو وي، د خپلو ګډو ګټو د پرمختګ لپاره کار وکړي۔

په بیان کې وړاندې راغلي چې امریکا د سوداګرۍ او پانګونې له لارې او د پاکستان د اقتصاد د ملاتړ له لارې د خپلې ملګرتیا پیاوړتیا ته سترګې په لار ده